KOMISIJOS REGLAMENTAS (EB) Nr. 388/2009
2009 m. gegužės 12 d.
nustatantis išsamias Tarybos reglamento (EB) Nr. 1234/2007 taikymo taisykles dėl iš grūdų ir ryžių perdirbtų produktų importo ir eksporto sistemos
(kodifikuota redakcija)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143, 170 ir 187 straipsnius kartu su 4 straipsniu,
kadangi:
(1)
1995 m. birželio 29 d. Komisijos reglamentas (EB) Nr. 1518/95, nustatantis išsamias reglamentų (EEB) Nr. 1418/76 ir (EEB) Nr. 1766/92 taikymo taisykles dėl iš grūdų ir ryžių perdirbtų produktų importo ir eksporto sistemos ir iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles (2), buvo iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
(2)
Atsižvelgiant į Bendrijos tarptautinius įsipareigojimus, turi būti nustatytos importo muitų ir grąžinamųjų išmokų prekybos su trečiosiomis šalimis iš grūdų ir ryžių perdirbtais produktais, išskyrus kombinuotuosius pašarus, kuriems buvo nustatytos specialios taisyklės, sistemos taikymo taisyklės.
(3)
Grąžinamųjų išmokų tikslas yra padengti skirtumą tarp produktų kainų Bendrijoje ir pasaulio rinkoje. Dėl šios priežasties turi būti numatyti grąžinamųjų išmokų nustatymo kriterijai atsižvelgiant į pagrindinių produktų kainas Bendrijoje ir už jos ribų bei į perdirbtų produktų realizavimo galimybes ir jų pardavimo sąlygas pasaulio rinkoje.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiame reglamente:
a)
„perdirbti produktai“ reiškia produktus arba jų grupes:
i)
išvardytus Reglamento (EB) Nr. 1234/2007 I priedo I dalies d punkte, išskyrus produktus, klasifikuojamus pagal KN kodą ex 2309;
ii)
išvardytus Reglamento (EB) Nr. 1234/2007 I priedo II dalies c punkte;
b)
„pagrindiniai produktai“ reiškia grūdus, išvardytus Reglamento (EB) Nr. 1234/2007 I priedo I dalies a ir b punktuose, ir skaldytus ryžius, nurodytus minėto reglamento I priedo II dalies b punkte.
2 straipsnis
1. Grąžinamosios išmokos perdirbtiems produktams yra nustatomos atsižvelgiant į:
a)
pagrindinių produktų kainų pokyčius Bendrijoje, lyginant su pasaulio rinkos kainomis;
b)
atitinkamo produkto gamybai reikalingus pagrindinių produktų kiekius ir, jeigu reikia, jų ekvivalentus;
c)
galimą grąžinamųjų išmokų susikaupimą dėl įvairių produktų, pagamintų taikant vieną ir tą patį procesą ir iš tų pačių pagrindinių produktų;
d)
perdirbtų produktų realizavimą ir pardavimo sąlygas pasaulio rinkoje.
2. Grąžinamosios išmokos nustatomos ne rečiau kaip kartą per mėnesį.
3 straipsnis
1. Grąžinamoji išmoka yra patikslinama pagal Komisijos reglamento (EB) Nr. 1342/2003 (4) 14 ir 15 straipsnius. Atliekant patikslinimą, grąžinamoji išmoka yra padidinama arba sumažinama tokia suma, kuri gaunama po Reglamento (EB) Nr. 1342/2003 14 straipsnio 1 ir 3 dalyse nurodytų patikslinimų vienai pagrindinių produktų tonai, padauginta iš šio reglamento I priedo lentelės 4 skiltyje perdirbtam produktui nurodyto koeficiento.
2. Reglamento (EB) Nr. 1234/2007 164 straipsnio 4 dalies ir 166 straipsnio pirmos pastraipos taikymo tikslu nulinė suma nelaikoma grąžinamąja išmoka ir atitinkamai Reglamento (EB) Nr. 1342/2003 15 straipsnio 1 dalyje nurodytas patikslinimas netaikomas.
4 straipsnis
1. Kiekvieną dieną iki 15.00 val. (Briuselio laiku) valstybės narės informuoja Komisiją apie kiekius, nurodytus gautose paraiškose licencijoms gauti.
2. Valstybės narės iki kiekvienos savaitės trečiadienio perduoda Komisijai praėjusios savaitės duomenis apie iš Reglamento (EB) Nr. 1234/2007 162 straipsnio 1 dalies b punkte nurodytų grūdų ir ryžių perdirbtų produktų kiekius, kuriems buvo išduotos licencijos, nurodydamos produkto kodą pagal Komisijos reglamento (EEB) Nr. 3846/87 I priedą (5), ir atskirai nurodydamos eksportuotus produktus su grąžinamąja išmoka ir be grąžinamosios išmokos.
5 straipsnis
1. Jeigu vienas arba keli produktai atitinka Reglamento (EB) Nr. 1234/2007 187 straipsnyje nurodytas sąlygas, Komisija gali imtis šių priemonių:
a)
taikyti eksporto mokestį. Šį mokestį Komisija nustato kartą per savaitę. Jis gali skirtis atsižvelgiant į paskirties vietą;
b)
visiškai arba iš dalies sustabdyti eksporto licencijų išdavimą;
c)
visiškai arba iš dalies atmesti nagrinėjamas paraiškas licencijoms gauti.
2. 1 dalies a punkte nurodytas eksporto mokestis yra toks, koks taikomas muitinės procedūrų įforminimo dieną.
Tačiau eksporto operacijai, kuri turi būti įvykdyta licencijos galiojimo laikotarpiu, yra taikomas paraiškos licencijai gauti pateikimo dieną galiojantis eksporto mokestis, jeigu tokį prašymą kartu su paraiška licencijai gauti pateikia pareiškėjas.
3. Komisija informuoja valstybes nares apie jos priimtą sprendimą ir jį paskelbia.
6 straipsnis
Pelenų, riebalų ir krakmolo kiekių nustatymui naudojami metodai, denatūravimo procesas, taip pat visi kiti analizės metodai, būtini šio reglamento taikymui, kiek tai susiję su eksporto ir importo sistemomis, jeigu reikia, Reglamento (EB) Nr. 1234/2007 195 straipsnio 2 dalyje nurodyta tvarka.
7 straipsnis
Reglamentas (EB) Nr. 1518/95 yra panaikinamas.
Nuorodos į panaikintą reglamentą laikomos nuorodomis į šį reglamentą ir skaitomos pagal III priede pateiktą atitikmenų lentelę.
8 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. gegužės 12 d.